**Referat af bestyrelsesm**ø**de i Digterparken**

Tirsdag d. 6. maj 2014 kl. 17.30-21.

Til stede: Jens, Birk, Morten, Ole, Kate, Claus, Thor

Afbud: Karsten, Pia

1. **Godkendelse af dagsorden** - godkendt
2. **Godkendelse af ref. fra sidste møde** – ingen kommentarer.
3. **Gennemgang af indkomne mails** – Karen svarer på dem og giver Karsten besked om fremtidig leje af festlokalet, som der var flere henvendelser omkring.
4. **Viceværtrapporten** – Karsten er ikke til stede.
5. **Nyt fra DEAS v. Thor**
* Drifts- og vedligeholdelsesplan, PDF på mail fra Thor – planlagte vedligeholdelse for de næste ti år. Hvert efterår laves det følgende års plan og den udføres af den nye bestyrelse. Thor har på næste møde tilbud med på de førstkommende (allerede planlagte opgaver) – gummifuger, behandling af svalegange, tagpap på de høje blokke osv.
* Lampe ved stamvej, Karsten får en pris hjem på hvad der bliver nødvendigt af lampe og evt ledningsføring
* Døre ved trappetårn blok 24, bliver repareret – ansvar hos Karsten
* Ovenlys - 8 lejligheder besigtiges hvorefter, der træffes beslutning om hvor mange og hvilke vinduer/inddækning der skal repareres.
* Nordvendte vinduer i de lave blokke – der er taget tilbud hjem på enkeltvinduer og for 10 stk – der lever op til bygningsreglementet – to-delt vindue, hvor det øverste kan åbnes. Der tages to lignende tilbud hjem på opgaven. Evt. med henblik på fremtidigt samarbejde med en anden tømrer, da der har været et par uheldige oplevelser med den nuværende.
* BK-anlæg – Har givet afslag i prisen på opgaven omkring soklen v kiosken, der som bemærket i et tidligere referat var overraskende høj. Processen omkring opgavens udvidelse og prisstigningen var ikke tilfredsstillende, så fremover skal bestyrelsen konsulteres ved så kraftige prisstigninger og vi skal også have hånd i hanke med BK’s opgaver fremover som fast leverandør.
* Mail vedr. belysning i svalegangene i blok 36-38. Lamperne lyser meget kraftigt – kan der skrues ned for styrken, vinkles, i loftet el andet? Vi undrer os over at de faktisk først er sat op nu? Bestyrelsen var af den opfattelse, at den opgave var afsluttet for længst?
* Techem-kontrakt fra DEAS´arkiv – kontrakten kan ikke findes hos DEAS, Techem finder den og den sendes til bestyrelsen. Et udvalg vil se på kontrakten.
1. **Andet**

Opsamling fra gen.fors. + forrige bestyrelsesmøde

* En beboer i blok 48 fortalte ved generalforsamlingen om udskiftning af vinduer med betaling af forsikringen - hvordan - hvem? Sagen har ikke været omkring Thor/DEAS. Karsten er bekendt med udskiftningen. Jens tager kontakt til ejeren for yderligere informationer.
* Ansøgning hos kommunen om nedrivning af de tidligere omtalte trappetårne ved blok 48/50 videregives til anden medarbejder hos DEAS, loves færdig inden næste generalforsamling
* Redegørelse vedr. manglende vandtryk i nogle lejligheder bl.a. i blok 46 (se ref. fra sidste bestyrelsesmøde pkt. 4) Overslag på udskiftning af stigestreng på gl rør på udskiftning og genetablering indenfor ejerforeningens regi, forsikringen dækker forhåbentlig en del af udgiften. Thor går videre med opgaven.
* Hvad er farvekoden i Digterparken? (jvnf. de nye, små toiletvinduer i blok 28-30) Tømreren udskifter dem til den rette farve for egen regning. Vi vil gerne have farvekoder fra maleren/tømreren til fremtidig brug hos Karsten/Thor.
1. **Økonomi.** Gennemgang af budgetopfølgning. Ingen kommentarer.
2. **Dato for besigtigelse i Digterparken**. Den samlede bestyrelse + Karsten+ Thor går hele Digterparken igennem for det kommende års store og små opgaver d. 19/5 fra kl 16 (og ca to timer frem)
3. **Næste møde d. 2/6 kl 17.30 - 21**
4. **Arbejdsgrupper under bestyrelsen.** Fortsat fra sidste møde: Fokusområder for bestyrelsenog fordeling i grupper ud fra interesse. Bl.a. gennemgang af kontrakter (DEAS, Techem, forsikring), vinduesudskiftning, grundfond, det generelle vedligehold og udenomsareal i Digterparken, legeplads m.m.
5. **Diverse**:Udkast til brev til udsendelse til samtlige ejere sammen med referatet fra generalforsamlingen. Vi blev enige om den endelige ordlyd, så det kan udsendes snarest.

**Bemærkning: Hundetoilettet er kun beregnet til brug for hunde. Når man f.eks. arbejder i sin garage eller andre steder på Digterparkens område vil vi bede om, at man holder sig til man kommer hjem, tak.**